1Pelo ya morena e letsohong la Jehova, o e lebisetsa hohle moo a ratang teng, jwaloka melatswana ya metsi.
2Tsela tsa motho kaofela di lokile mahlong a hae, empa Jehova ke yena ya lekanyang dipelo.
4Mahlo a phahameng le pelo e hohomohileng, eo e leng ho kganya ha ba babe, ke sebe.
5Merero ya motho ya mahlahahlaha e isa kgoreng; empa ya potlakang o tla wela bofumeng.
6Ho ipokellela maruo ka leleme le mano, ke bosawana le maraba a lefu.
8Motho eo tsela ya hae e leng kgopokgopo, o furallane le botle; empa diketso tsa motho ya kgabane di lokile.
9Ho ikahela ntlheng ya marulelo ho molemo ho ena le ho dula tlung e kgolo hammoho le mosadi wa dikomang.
12Ya kgabane o lemoha ntlo ya e mobe; Jehova o senya ba babe ka baka la diketso tsa bona tse mpe.
16Motho ya kgelohang tsela ya hlalefo o tla fella sebokeng sa bafu.
17Ya hlanyetsang menyaka e tla ba mohloki; ya ineelang veine le mafura a ke ke a rua.
18Molotsana o etswa topollo ya ya lokileng, ya kgopo o bolawa bakeng sa ya kgabane.
19Ho ikahela feelleng ho molemo ho ena le ho dula le mosadi wa dikomang, ya bohale.
20Letlotlo le lakatsehang le mafura di ka tlung ya ya bohlale; empa lewatla le di metsa feela.
22Ya bohlale o tlola motse wa dinatla, o diha qhobosheane eo ba neng ba e tshepa.
24Mosomi ke lebitso la motho ya ikgohomosang, ya mabela, ya etsang tsohle a rwetse boikgomoso.
25Takatso tsa sekgoba di a se bolaya, hobane matsoho a sona a hana ho sebetsa.
26Taba ya e mobe ke ho lakatsa feela tsatsi lohle, empa ya lokileng o a fana, a sa kganane.
28Paki ya leshano e tla timela; empa motho ya mamelang o tla bua, a be a hlole.
29Motho ya bolotsana o ithatafatsa sefahleho, empa ya lokileng o sasamatsa tsela ya hae.
31Pere e lokisetswa letsatsi la ntwa; empa poloko ke ya Jehova.